顏清標，綽號「冬瓜標」，喺中華民國臺灣省臺中縣沙鹿鎮（而家嘅臺中市沙鹿區）出世，係臺中黑派大老，私立神州高中畢業，而家係財團法人大甲鎮瀾宮基金會董事長、無黨團結聯盟榮譽主席，自1990年起先後擔任臺中縣沙鹿鎮埔子裏長、臺中縣議員、臺灣省議員、臺中縣議長，並連任四屆十年嘅立法委員，任內因議長時期貪污遭到褫奪公權而解職，間接交棒畀佢個仔顏寬恆而結束選舉不敗嘅公職生涯，雖近年淡出政壇，但仍然有一定政治影響力。